open-index/open-wikipedia-markdown huggingface dataset:
Build a Problem

**Build a Problem** (בעברית: **לבנות בעיה**) הוא אלבום הבכורה של הזמרת-יוצרת האנגליה דודי. האלבום יצא לאור ב-7 במאי 2021, על ידי חברת התקליטים The Orchard והוצאה עצמית. מתוך האלבום יצאו שישה סינגלים.

## רקע והוצאה
ב-7 בפברואר 2019, הכריזה דודי באמצעות סרטון וידאו ביוטיוב, כי החלה לעבוד על אלבום הבכורה שלה. את השירים של עבור האלבום, כתבה דודי במהלך שנתיים. על תהליך הכתיבה סיפרה דודי, 

המהדורה הסטנדרטית של *Build a Problem*, מורכבת מהסינגלים ""Guiltless" ,"Rainbow" ו-"Cool Girl", שיצאו לאור בשנים 2016, 2018 ו-2020 בהתאמה. באלבום נכלל גם השיר "When", שהופיע במיני-אלבום שלה, *Intertwined*, כגרסה אקוסטית. רצועות הבונוס במהדורות המורחבות הן שירי דמו לסינגלים עתידיים, שיצאו לאור במהלך מגפת הקורונה בשני sessions שונים הנקראים ALOSIA* (A Lot of Songs In April/August)*.

יציאת האלבום נדחה ל-5 במרץ 2021, עקב מגפת הקורונה. בפברואר 2021, נדחה האלבום שוב ל-26 במרץ 2021, בשל פרישת הממלכה המאוחדת מהאיחוד האירופי שגרמה לבעיות ייצור מהדורת הויניל של האלבום. דודי הודיעה מאוחר יותר כי האלבום נדחה ל-7 במאי 2021.

## רשימת רצועות

### הערות
* במהדורות הדיגיטליות של האלבום, גרסת הדלוקס היא הגרסה היחידה, ואילו גרסאות LP ו-CD מציעות גרסאות סטנדרטיות וגרסאות מפוארות. גרסת הקלטת זמינה רק במהדורה הסטנדרטית.

## קרדיטים וצוות
כל הקרדיטים שלהלן לקוחים מ-טיידל.

### מוזיקאים
* דודי – שירה , שירה ברקע 
* בילי פוסטר – עוזר הנדסה (מוזיקלית) 
* איוון אדינגר – שירת רקע 
* דניאל ג'יי לייטון – שירת רקע 
* אל מילס – 
* איתן גרוסקה – 
* ג'ושוע אדוארדס – 

### הפקה
* דודי – הנדסה (מוזיקלית) 
* ג'ו רובל – הנדסה (מוזיקלית) , הפקה 
* ג'יימי מקווי – הנדסה (מוזיקלית) 

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:אלבומים באנגלית
קטגוריה:אלבומים בהוצאה עצמית
יין כתום

ממוזער
**יין כתום** הוא תירוש של ענבים לבנים, שהותססו עם קליפותיהם במשך זמן ארוך, כלומר יין לבן שיוצר בטכניקה של יין אדום. היין מכונה כך משום שבתהליך התסיסה הוא נצבע בצבע זהוב עמוק, כתוצאה ממגעו עם הפיגמנטים שבקליפת הענבים. המונח נקבע על ידי דייוויד הארווי, יבואן יין בריטי, בשנת 2004. בטעמם היינות הכתומים שונים מאוד מיינות לבנים, וקרובים יותר ליינות אדומים.

עד למאה הקודמת לא הייתה קיימת הטכנולוגיה שמאפשרת הפרדת ענבים מהשזרות, והפרדת השזרות מקליפותיהם. לכן סביר להניח שכל היינות הלבנים של העבר היו למעשה יינות כתומים, כפי שיינות רוזה לא היו קיימים משך רוב ההיסטוריה. ככל שהטכנולוגיה של מסחטות ומכונות להפרדת שזרות נפוצו באירופה בתחילת המאה ה-20, החלה האופנה של ייצור יינות לבנים. כמה עשורים אחרי כן, התפיסה הרווחת הייתה שככל שהיין שקוף יותר כך נחשב איכותי יותר. אולם בעשור האחרון האופנה לייצור יינות כתומים החלה לחזור לאירופה, הרבה בזכות תנועת היינות הטבעיים שמקדמת עשייה מסורתית של יין. גיאורגיה, שלה מסורת עתיקת יומין של ייצור יינות בכלל ויינות כתומים בפרט, מתהדרת בשימור המסורת של יינות כתומים עד היום, ונחשבת חלוצת היינות הכתומים בעולם, שם נהוג לייצר את היינות בתוך כדי חרס מסורתיים הנקראים קבאברי.

היין הכתום נחשב ליין שמתאים לשתייה בהתאמה לאוכל ופחות לשתייה בפני עצמו, ולכן כיום ניתן למצוא אותו בעיקר במסעדות שמתמחות בהתאמת יין לאוכל או בחנויות יין. בישראל החל ייצור היין הכתום רק לפני כעשור.

## קישורים חיצוניים

## הערות שוליים

קטגוריה:יין
נסיך מצרים (מחזמר)

**נסיך מצרים** (באנגלית: **The Prince of Egypt**) הוא מחזמר עם לחן ותסריט מאת סטיבן שוורץ, על פי ספרו של פיליפ לזבניק. בהתבסס על סרט האנימציה המקראי משנת 1998 באותו השם, המחזמר עוקב אחר חייו של משה מהיותו נסיך מצרים ועד גורלו האולטימטיבי להוביל את בני ישראל ממצרים.
## עלילה
זהו עיבוד לסיפורו המקראי של משה, שגדל להיות מתינוק עברי שנסחף על הנילוס על ידי אמו יוכבד כדי להימלט מרצח עם, לנסיך מצרי מאומץ ולבסוף למושיעם של העברים מהדיכוי של אחיו, רעמסס.

## הפקות
### מאונטיין ויו
המחזמר ערך את הופעת הבכורה שלו בהיכל TheatreWorks עמק הסיליקון, במרכז Mountain View for the Performing Arts במאונטיין ויו, קליפורניה ב-6 באוקטובר 2017, בכוריאוגרפיה מאת שון צ'יזמן וביים סקוט שוורץ.

### קופנהגן
המחזמר עלה לבכורה הבינלאומית שלו בדנמרק ב-6 באפריל 2018 בתיאטרון פרדריציה בפרדריסיה ולאחר מכן הוצג בעונת הקיץ בבית התיאטרון המלכותי הדני בקופנהגן 2019. השיר "המכות" משמיט את המילים הנוגעות למערכת היחסים של משה ורעמסס. השיר "לשחק עם הבנים הגדולים" הושמט, כמו גם תפקידו של הוי, אולם המנגינה והטקסטים של השיר שמזכירים את שמות האלים המצריים הקדמונים נותרו חלק מהסצנה של עשר המכות.

### יוטה
ההפקה עלתה על בימת אמפיתיאטרון טוהקאן באייווינס, יוטה, מ-13 ביולי עד 20 באוקטובר 2018.

### וסט אנד
גרסה חדשה שתוקנה באופן משמעותי הוצגה בתיאטרון דומיניון בווסט אנד בלונדון לתצוגה מוגבלת בת 39 שבועות בין 5 בפברואר ל-31 באוקטובר 2020, עם ערב פתיחה ב-25 בפברואר 2020, בבימויו של סקוט שוורץ ובכוריאוגרפיה של שון צ'יזמן. גרסת וסט אנד כוללת עיצובי תלבושות, תפאורה, הקרנה, אשליה וסאונד וכן שיר בבכורה עולמית. בראש צוות שחקנים של 38 איש עומדים לוק בריידי (משה), ליאם טמנה (רעמסס), כריסטין אלדו (ציפורה), אלכסיה חדימה (מרים), ג'ו דיקסון (סתי), דבי קורופ (המלכה תויא), גארי וילמוט (יתרו), מרצדס צ'סמפאי (יוכבד), אדם פירס (הוטפ), טנישה ספרינג (נפרתרי) וסילאס וויאט-ברקה (אהרון). ההפקה נאלצה לצאת לפגרה ממושכת החל מ-17 במרץ לאחר 6 שבועות בלבד. זאת בעקבות פרוץ מגפת הקורונה בבריטניה שחייבה לסגור את כל התיאטראות.

המופע אמור להיפתח מחדש ב-1 ביולי 2021 והוארך ל-8 בינואר 2022.

## השירים

### הקלטת שחקנים
ב-15 במרץ 2020, פלייביל הודיעה כי הקלטת צוות של הפקת וסט אנד תצא על ידי Ghostlight Records. זו תצא ב-3 באפריל 2020. האלבום היה מועמד לפרס הגראמי לשנת 2021 לאלבום התיאטרון המוזיקלי הטוב ביותר.
## שחקנים

## קישורים חיצוניים
* 
## הערות שוליים

קטגוריה:מחזות זמר המבוססים על התנ"ך
קטגוריה:מחזות מהמאה ה-21
קטגוריה:מחזות זמר
אלי מקמל

**אליהו (אלי) מקמל** הוא קצין בדרגת תת-ניצב במשטרת ישראל, המשמש כראש היחידה הארצית לחקירות הונאה.

## ביוגרפיה
מקמל מונה ב-2003 לראש מפלג מודיעין במחוז ירושלים, ב-2007 מונה למפקד ימ"ר מחוז ש"י. בהמשך שימש ראש זרוע חשיפה ביאחב"ל. ב-2013 מונה למפקד יחידת אתג"ר בלהב 433. לאחר שלמד שנה ב, בדצמבר 2017 מונה לקצין אגף חקירות ומודיעין בלהב 433. ב-2018 קודם לדרגת תת-ניצב. ב-2021 החליף את יואב תלם ומונה לראש היחידה הארצית לחקירות הונאה.

נשוי לסופרת נאוה מקמל-עתיר ואב לשלושה. בוגר המכללה לביטחון לאומי. הוא משחק כדורעף במסגרת קבוצת בית הלוחם תל אביב.

בוגר תוכנית המנהיגות הבכירה של קרן וקסנר.

## הערות שוליים

קטגוריה:תתי-ניצבים במשטרת ישראל
קטגוריה:בוגרי המכללה לביטחון לאומי
קטגוריה:שחקני כדורעף ישראלים
קטגוריה:קציני משטרת ישראל בוגרי תוכנית המנהיגות הבכירה של קרן וקסנר
קטגוריה:ישראלים שנולדו במאה ה-20
מוחמד א-שייח'

**מוחמד א-שייח**' (ידוע גם בשם: **אבו עבד אללה א-שייח' מוחמד בן יחיא**. בערבית: **أبو عبد الله الشيخ محمد بن يحيى**) היה סולטאן פאס שבמרוקו בין השנים 1472–1505, הראשון בשושלת הווטאסית. הוא ידוע כמלך שהטיב עם היהודים וקיבל אותם בזרועות פתוחות לאחר גירוש ספרד.

## ביוגרפיה
בשנים 1459–1465, הסולטן אבו מוחמד עבד אל-חק המריני היה עדיין בשלטון. ומוחמד א-שייח', בן למשפחת ווטאס, שהייתה המשפחה החזקה והשלטת באזור הריף המזרחי, החל מהמאה ה-13, היה במנוסה מאימת השלטון. בשנת 1465 נהרג הסולטן המריני בפאס במהלך מרד עממי. באותה העת הוכרז על סולטן ממוצא אידריסי, אך סמכותו הוגבלה לאזור פאס. עם מותו של אבו מוחמד עבד אל-חק בשנת 1465, החל מוחמד א-שייח' בכיבוש מחדש של שטחה של הסולטנות המרינית. 

בשנת 1469, איבדו המוסלמים כמעט את כל שטחי אל-אנדלוס. רק הנאסרידים שמרו על גרנדה וסביבתה עד 1492. בתקופה זו נרשמה נהירה מסיבית למרוקו של מוסלמים ויהודים אנדלוסיים שנרדפו בעקבות האינקוויזיציה וההמרה הכפויה לנצרות.

בשנת 1471, הצליח מלך פורטוגל אלפונסו החמישי לקחת את טנג'יר על ידי ניצול הפרעות בפאס. הפורטוגלים כבשו את אסילה, ואז את טנג'יר שאפשרה להם לשלוט במצר גיברלטר. מוחמד א-שייח' השתלט על פאס. דרום מרוקו, המצויה אז בשליטת הסעדים, טמוחמד שלט רק על אזור פאס, שם היה הראשון שקיבל את התואר סולטן ווטאסי בשנת 1472.

בשנת 1479 חתם מוחמד א-שייח' על אמנה עם הקסטיליאנים שהכירו בהם זכויות בלעדיות בחוף אפריקה. אשייח' לא יכול היה למנוע את התייצבותם של הפורטוגלים בחופי המדינה בסאפי (1481), ואז באזמור בשנת 1486. הפורטוגלים באמת יכבשו את שתי הערים הללו ב-1508 וב-1513.

בשנת 1492 ממלכת גרנדה, הממלכה המוסלמית האחרונה בספרד, הובסה. המלוכה הקתולית של ספרד תפסה את גרנדה ובכך חתמה את קצו של שלטון האסלם הספרדי. עם סיום הרקונקיסטה הספרדים התפשטו יותר ויותר לחוף הדרומי של הים התיכון. הם כבשו את מליליה (1497).

## קבלת היהודים לאחר גירוש ספרד
מוחמד א-שייח' קיבל את המגורשים היהודים בזרועות פתוחות. ואלו הדברים שכתב עליו הכרוניקן רבי אברהם אדרוטיל, שהיה בעודו נער בין המגורשים מספרד, ומשפחתו התשייבה בעיר פאס: . כן נתן הוראה בשנת הה'רנ"ד (1493/1494) שמי שקנה נער יהודי מהמגורשים, שסבלו אז מרעב, בעבור פת לחם - ישחרר אותו.

## הערות שוליים

קטגוריה:מלכי מרוקו
קטגוריה:מלכים אפריקאים
קטגוריה:נפטרים ב-1557
מיכל רשף

**מיכל רשף** (נולדה ב-19 באפריל 1983) היא זמרת ומדבבת ישראלית.

## ביוגרפיה
רשף התמודדה בעונה השנייה של התוכנית "כוכב נולד", בהמשך נסעה ללמוד מוזיקה במכללת ברקלי למוזיקה שבבוסטון.

בקדם אירוויזיון 2006 הייתה בין זמרות הליווי של מיכאל קירקילן.

ב-2006 השתתפה כתפקיד אורח בפרק 12 של הסדרה המצליחה "הפיג'מות" בערוץ הילדים בתפקיד עצמה.

היא עוסקת רבות בתחום הדיבוב, ובין ההפקות שלקחה בהן חלק נמנות מועדון ווינX, בנות הים פיצ'י פיצ'י פיץ', החמישייה הסודית, סיילור מון, עיר המלאכים, ברק ומכוניות המרוץ, הנסיכות של דיסני - סיפורים מכושפים, סוכני העל, ספיידרמן המדהים, פופיXי, פט שופ, טינקרבל, טינקרבל והאוצר האבוד, טינקרבל והסוד הקסום, טינקרבל וסוד הכנפיים, פיניאס ופרב ועיר הארנבים.

## קישורים חיצוניים
* 

## הערות שוליים

קטגוריה:זמרות ישראליות
קטגוריה:מדבבות ישראליות
קטגוריה:מתחרות כוכב נולד
קטגוריה:בוגרות מכללת ברקלי למוזיקה
קטגוריה:בוגרי מכללת ברקלי למוזיקה
קטגוריה:ישראליות שנולדו ב-1983
קטגוריה:ישראלים שנולדו ב-1983
ישראל קאנאל

**ישראל קאנאל**, הידוע גם בשמות מייטק ויהודה, היה חייל התנגדות היהודית בגטו ורשה, השתתף במרד גטו ורשה בשנת 1943.

## ביוגרפיה
ממוזער|225x225 פיקסלים|אנדרטה לפינוי לוחמי גטו ורשה, שמו של ישראל קנאל בטור השלישי.
ישראל קאנאל נולד בבידגושץ' שבפולין. הוא היה חבר בארגון הציוני עקיבא. קאנאל שירת במשטרה היהודית בגטו בפיקודו של יוסף שרינסקי. בתחילת המאבק בגטו החליטו מנהיגי הארגון כי יש להתנקש בבוגדים בגטו ובמשתפי פעולה עם הנאצים. בראש רשימת החיסול הציבו ראשי ההתנגדות את מפקד משטרת הגטו שרינסקי. קאנאל נבחר לביצוע גזר הדין. הוא התאים למשימה בשל ניסיונו כשוטר וכן משום שבמסגרת עבודתו יכול היה להסתובב בגטו ללא חשש.

ב-20 באוגוסט ארב קאנאל לשרינסקי. הוא ירה בו באקדח היחיד שהיה ברשות הארגון. שרינסקי נפצע בצווארו, אך לא מת; הוא רק נעלם משטח הגטו. ישראל קאנאל הצליח להסתלק. ב-21 באוגוסט 1942 הוא ביצע ניסיון חיסול כושל בשרינסקי בדירתו ברחוב נובוליפקי בוורשה. שרינסקי נפצע קשה משני כדורים.

במהלך מרד הגטו באפריל 1943 היה קאנאל מפקד של לוחמי ה-JCO בגטו המרכזי.
עם נפילת בונקר המפקדה במילא 18 בידי הגרמנים, ישראל היה בין המפקדים והלוחמים של אי"ל שיצאו מהגטו דרך תעלות הביוב ברחוב פרוסטה ב-10 במאי 1943. בין המפקדים שיצאו איתו היו מארק אדלמן, צביה לובטקין, טוסיה אלטמן, יהודה ונגרובר, הירש ברלינסקי, אליעזר גלר וטוביה בוז'יקובסקי. הלוחמים הועברו ליערות לומיאנקי, כ-7 ק"מ צפונית לוורשה, במטרה להצטרף לפרטיזנים, באמצעות משאיות שארגן שמחה רותם (קז'יק).

מאוחר יותר הוא נעצר על ידי הגרמנים וככל הנראה נרצח באושוויץ-בירקנאו בשנת 1943.

## הנצחה
שמו של ישראל קנאל מופיע על לוח הזיכרון שהוצב באנדרטה לפינוי לוחמי גטו ורשה ברחוב פרוסטה 51 בוורשה.

## ראו גם
* מיכאל קלפפיש
* יצחק צוקרמן

## קישורים חיצוניים

## הערות שוליים

קטגוריה:לוחמי מרד גטו ורשה
קטגוריה:אסירים בגטו ורשה
קטגוריה:נספים במחנה ההשמדה אושוויץ
קטגוריה:יהודים בשואה: פולין
קטגוריה:פולנים שנפטרו ב-1943
צבת (ביולוגיה)

[ממוזער|100px|צבת של [סרטנים|סרטן מהמשפחה Astacidae.]]
[ממוזער|100px|צבתות כחלק מה[לסת תחתונה|לסת התחתונה של נמלה.]]
**צְבָת** (ברבים: **צְבָתוֹת**) הוא איבר בפרוקי רגליים, המאפשר להם לשאת משאות, להתגונן מפני יצורים אחרים או לתקוף טרף. בחרקים, הצבתות נמצאות בדרך כלל בלסת התחתונה, ולעיתים קרובות משמשות להחדרת ארס או חומצה לגופו של האויב, תוך כדי תקיפה.

לחלק מפרוקי הרגליים, כגון סרטנים קצרי בטן, לובסטרים ועקרבאים יש צבתות בקצות הגפיים הקדמיות (רגלבחנין), כדי לסייע בהאכלה, בהגנה או אפילו בחיזור.

## ראו גם
* רגלבחנין

קטגוריה:אנטומיה של פרוקי-רגליים
חיים אלחדיף

הרב **חיים אהרן אלחדיף** (ה'תר"ך, 1860 - כ"ב באדר ב' ה'תרפ"ז, 26 במרץ 1927) היה רב, שד"ר ועסקן ציבור בטבריה במפנה המאה ה-20. נבחר למשרת החכם באשי של העיר טבריה ב-1913, אך ויתר על תפקידו בשל מחלוקת שפרצה בעיר.

## תולדות חייו
נולד בטבריה בשנת 1860 (ה'תר"ך) לאביו הרב אהרן בכור אלחדיף, החכם באשי של טבריה ולבאהייה, בתו של הרב יעקב שאלתיאל ניניו, בעל "אמת ליעקב". את השכלתו התורנית רכש בעיקר אצל אביו. בצעירותו, עמד בראש קבוצה של איכרים יהודים מהגליל שעיבדו אדמות חקלאיות בפקיעין, כשעיבד את האדמות הרבות שהחזיק שם אביו. עמד בראשות ישיבת רבי מאיר בעל הנס. נשא את שמחה בת הרב שמואל אלחדיף, ובשנת 1890 נולד בנם זאכי.

לאחר פטירת אביו בשנת 1909 התעוררה שאלת יורשו בתפקיד, וגם שמו של הרב חיים אלחדיף עלה. תושבים רבים בטבריה התנגדו למינויו, ולמרות רצונו של החכם באשי של האימפריה, חיים נחום אפנדי, מינויו נדחה והרב חיים יששכר אבולעפיה נכנס לתפקיד. באותה העת, יצא הרב אלחדיף לשליחות דרבנן לתוניסיה, שם גייס כספים לבניית חומה לבית הקברות היהודי העתיק בטבריה. בשנת 1913, לאחר התפטרותו של הרב חיים יששכר אבולעפיה ממשרת החכם באשי של טבריה, נבחר הרב אלחדיף למלא את מקומו, בהוראת החכם באשי של האימפריה העות'מאנית, חיים נחום אפנדי. חלק מעסקני העיר ומרבניה סירבו לקבל את בחירתו, וטענו כי תומכי הרב אלחדיף זייפו חתימות של רבני טבריה כדי להציג לחכם באשי שרוב רבני העיר תומכים בו. מתנגדיו פנו לתורמים לכספי החלוקה שיעבירו את תרומותיהם ל"ועד העיר הספרדי" ולא לחכם באשי. מתנגדיו גם שלחו מכתבים ומברקים לרב הראשי של האימפריה העות'מאנית, הרב חיים נחום אפנדי שהיה חתום על המינוי, ובהם טענו שרוב יהודי העיר מתנגדים למינוי. קבוצת צעירים ממתנגדי הרב אלחדיף ייסדה את "אגדות המגן" ששמה לה למטרה להורידו ממשרתו. כמה מהם נעצרו בחשד שהציתו דליקה בביתו של אחד מתומכיו. צעדת מחאה נערכה כנגד מינויו, וחלק ממתנגדי הרב אלחדיף אף הטיל עליו חרם. גם תושבי העיר המוסלמים התנגדו למינויו
הרב חיים נחום אפנדי, שחפץ בהשקטת המחלוקת, שלח את הרב חיים יצחק שאקי כנציגו לטבריה. בהכרעתו, הושב הרב חיים יששכר אבולעפיה לתפקידו.

ב-1921 התמנה לשד"ר של קהילת טבריה, ויצא לקהילות לוב ותוניסיה. לאחר שובו לטבריה, שימש ראש ועד הכוללות לעדת הספרדים בעיר.

נפטר בליל שבת, 26 במרץ 1927, כ"ב באדר ב' ה'תרפ"ז בגיל 72 ( יליד 1855 - בסתירה ל לידה שנת 1860).

## ספריו
* **[https://hebrewbooks.org/pdfpager.aspx?req=38752&pgnum=1 יצב גבולות]** - בעניין המחלוקת על כספי קופת רבי מאיר בעל הנס.
* **[https://hebrewbooks.org/pdfpager.aspx?req=41223&pgnum=1 משפט וצדק]** - פסקי דין בעניין הנ"ל.
* **חסדך מחיים**- דרשות. בכתב יד.
* סדרת סידורים ומחזורי תפילה עם הערות ופירושים:
** **זכרנו לחיים** - לראש השנה. בכתב יד
** **[https://hebrewbooks.org/pdfpager.aspx?req=21177&pgnum=1 חתמנו לחיים]** - ליום הכיפורים.
** **זבח פסח** - לפסח. בכתב יד.
** **ישמח חיים** - לסוכות. בכתב יד.
** **טועמיה חיים** - לימי חול ושבתות. בכתב יד.

## לקריאה נוספת
* משה דוד גאון, יהודי המזרח בארץ ישראל, חלק ב עמ' 48.
* עדו ישראלי, **טבריה כמקרה בוחן למערכות היחסים בין נושאי משרת החכם באשי באימפריה העות'מאנית**, אורשת ט (ה'תש"ף) עמ' 86 - 105.

## קישורים חיצוניים
* 
* קברו באתר "BillionGraves".
* עדו ישראלי, המאבקים על משרת החכם באשי בטבריה, הרצאה מצולמת באתר YouTube.

## הערות שוליים

קטגוריה:טבריה: רבנים ראשיים
קטגוריה:נושאי משרת חכם באשי
קטגוריה:שד"רים
קטגוריה:יהודים הקבורים בבית הקברות בטבריה
קטגוריה:ארץ-ישראלים שנולדו ב-1860
קטגוריה:ארץ-ישראלים שנפטרו ב-1927
אז הלכתי

**אז הלכתי** הוא סינגל שהוקלט על ידי הזמר הישראלי עומר אדם, אשר נכתב על ידי אבי אוחיון והולחן ועובד על ידי אסף צרויה. הסינגל יצא לאור ב-10 במאי 2015, והוא משמש כסינגל הרביעי מתוך אלבומו הרביעי של הזמר, "מודה אני", אשר יצא לאור על ידי חברת התקליטים פליי רקורדס.

## רקע
לאחר שיצאו לאור שלושה סינגלים מתוך האלבום "מודה אני" של עומר אדם, יצא לאור סינגל זה ביוטיוב וברשת הזרמת המדיה ספוטיפיי. הסינגל זכה להצלחה רבה, כאשר הוא הגיע למקום התשיעי במצעד של מדיה פורסט ב-17–23 במאי 2015. השיר מספר על בעל דוכן שהתאהב באחת הקונות שלו, אשר עושה לו חיים קשים.

יוסי חרסונסקי, בלוגר ומבקר מוזיקה, כתב שהסינגל, לעומת שירים אחרים באלבום, אינו צפוי. כמו כן הוא כתב שהעיבוד של הסינגל הוא בין היפים באלבום.

ברשימת "Rewind" של יוטיוב לשנת 2015, הקליפ של הסינגל, בו מופיעה עטיפתו, נמצא במקום השביעי בקטגוריית עשרת הקליפים הכי נצפים בישראל עם 9 מיליון צפיות. נכון לאוגוסט 2025, לסינגל יש כ-25 מיליון צפיות ביוטיוב.

## קרדיטים
* תכנות תופים ולופים: אסף צרויה
* בס: אל-עד טרי
* גיטרות: אסף צרויה ויוני קובני
* כלי נשיפה: גל דהן
* חליל: אמיר שחסר
* פסנתר וקלידים: יהודה סעדו
* כלי הקשה: גולן קולש
* קולות: יוני קובני
* מיקס: אסף צרויה
* אולפן הקלטות: טריטורי
* מאסטרינג: הוק אנד היי מאסטרינג בע"מ

## קישורים חיצוניים

## הערות שוליים

קטגוריה:שירי עומר אדם
קטגוריה:שירים בעברית
קטגוריה:שירים שנכתבו על ידי אבי אוחיון
קורנליוס קריגהוף

**קורנליוס קריגהוף** (באנגלית: **Cornelius Krieghoff**; 19 ביוני 1815 – 5 במרץ 1872) היה צייר הולנדי-קנדי מהמאה ה-19. קריגהוף מפורסם ביותר בזכות ציוריו של נופים קנדיים וחיי קנדה בחיק הטבע, שהיו מבוקשים בתקופתו. הוא מפורסם במיוחד בזכות סצנות החורף שלו, שאת חלקן צייר במספר גרסאות.

## ביוגרפיה וקריירה
קריגהוף נולד באמסטרדם, הולנד. כשקורנליוס היה ילד, אביו עבר לגרמניה ועבד אצל וילהם סאטלר להקמת מפעל טפטים. משפחתו התגוררה בשלוס מיינברג, טירה מהמאה ה-12 בבעלות סאטלר, הממוקמת על נהר מיין. בתחילה לימד אותו אביו, בסביבות 1830 הוא נכנס לאקדמיה לאמנויות יפות בגרמניה.

הוא עבר לניו יורק בשנת 1836, והתגייס לגדוד הראשון של ארטילריה בצבא ארצות הברית בשנת 1837. בעודו בצבא, הוא עשה רישומים של קרבות. הוא שוחרר מהצבא בשנת 1840.

קריגהוף נסע לפריז בשנת 1844, שם העתיק יצירות מופת בלובר בהנחיית מישל מרטין דרולינג (1789–1851).

יחד עם אשתו אמיליה גוטייה, הוא עבר למונטריאול בסביבות 1846. הוא השתתף בסלון האמנים של מונטריאול. שם התיידד עם המוהוקים שחיו בשמורת האינדיאנים ועשה רישומים רבים מהם הפיק מאוחר יותר ציורי שמן.

בשנת 1847 הוא הוזמן להשתתף בתערוכה הראשונה של אגודת האמנים בטורונטו. הוא ומשפחתו עברו לעיר קוויבק בשנת 1853. הוא חזר לאירופה בשנת 1854, ביקר באיטליה ובגרמניה.

בשנת 1855 שב לקנדה, ושוב עזב לאירופה בין השנים 1863 ל-1868 ואז עבר לשיקגו כדי לפרוש.

הוא נפטר בשיקגו ב-5 במרץ 1872 בגיל 56 ונקבר בבית העלמין גרייסלנד בשיקגו.

עשור לאחר מכן, ב-8 ביוני 1881, השריפה הגדולה בקוויבק השמידה רבים מהשרטוטים שעשה בזמן שירותו בגדוד הראשון של התותחנים בפלורידה.

האוספים הציבוריים המחזיקים עבודות מאת קורנליוס קריגהוף הם הגלריה לאמנות של המילטון (המילטון, קנדה), הגלריה לאמנות של אונטריו (טורונטו, קנדה), הגלריה לאמנות ביברברוק (פרדריקטון, קנדה), מוזיאון ברוקלין (ניו יורק), מוזיאון גלנבוב (קלגרי, קנדה), ועוד.

## הכרה
ב-29 בנובמבר 1972 הוציא דואר קנדה בול 'קורנליוס קריגהוף, צייר, 1815–1872' שתוכנן על ידי ויליאם רוטר על פי ציור "המסגרייה" (1871), מאת קורנליוס קריגהוף בגלריה לאמנות באונטריו, טורונטו, אונטריו.

ב-7 ביולי 2000 הוציא דואר קנדה בול נוסף - "האמן בניאגרה, 1858, קורנליוס קריגהוף" ביצירות המופת של סדרות האמנות הקנדיות. את הבול עיצב פייר-איב פלטייה על פי ציור שמן "האמן בניאגרה" (1858) מאת קורנליוס קריגהוף בגלריה לאמנות באונטריו, טורונטו, אונטריו.

## גלריה

 File:'Figure, House and Sleigh in Snow', oil painting by Cornelius Krieghoff, 9.75 x 11.4 in., Ritchies, Toronto.jpg
File:'Run Off The Road in a Blizzard', oil on canvas painting by Cornelius Krieghoff.jpg
File:'The Toll Gate', oil on canvas painting by Cornelius Krieghoff, 1859, 17 x 24 in.jpg
File:La barriere a peage du chemin Saint-Louis a Quebec.jpg
File:Caughnawaga Indians at Camp, oil painting by Cornelius Krieghoff.jpg
File:Tessouat - Cornelius Krieghoff.jpg
File:Cornelius Krieghoff - Famille indienne dans la forêt (1851).jpg
File:Indian Encampment, oil painting by Cornelius Krieghoff.jpg


## קישורים חיצוניים

* 
* 

## הערות שוליים

קטגוריה:ציירים קנדים
קטגוריה:ילידי 1815
קטגוריה:נפטרים ב-1872
ינה סקיי (משורר)

**ינה סקיי** (במקור **שפיצר** עד 1904, בהונגרית: **Székely Jenő**; בקשצ'בה, 9 בפברואר 1889 – בודפשט, 14 במאי 1965) היה משורר, מספר סיפורים יהודי-הונגרי, רוקח ומחבר ספרות מקצועית בתחום תעשיית התרופות.

## קורות חיים
ינה סקיי נולד במשפחה יהודית כבנם של פרנץ סקיי (1862–1931) בעל מפעל רהיטים ושל הרמין שפיצר. בשנת 1917 קיבל תעודת רוקחות באוניברסיטת בודפשט (שמו היום אוניברסיטת אטווש לוראנד). בשנות ה-20 של המאה ה-20 היה רוקח בטרגו מורש ואז חזר להונגריה. סקיי הוא אחד ממייסדי "הסתדרות הרוקחים ההונגרית", והיה עורך כתב עת שלה בשם "רוקחות" (Gyógyszerészet). הוא הופיע באגודת ז'יגמונד קמני כבר בשנת 1929 עם סיפור קצר ובשנת 1930 עם קטע ממחזהו "רחוב אחורי 38" (Hátsó utca 38); משנת 1932 הפך לחבר באגודה ספרותית זו.

על פי מבקר האמנות גאבור גאל, הרומן שלו "משפחת צ'הי", שפורסם על ידי המוציא לאור "גילדת האמנות הטרנסילבנית" (Erdélyi Szépmíves Céh), הוא "נושא פרוע וקשה: התפוררותה של משפחה זעיר-בורגנית מושחתת. [המחבר]...אומר דברים לא נוחים, מתאמץ להציג נתונים חברתיים לא נעימים ומבטיח - גם דמויות מעניינות - כי הכל, למרבה הצער, הוא רק הבטחה."

בת זוגו הראשונה הייתה וילמה יוזפה בראון, עמה התחתן ב-14 בנובמבר 1916. הם התגרשו בשנת 1945 וסקיי התחתן עם אידה ינצ'ו בבודפשט בשנה שלאחר מכן.

## עבודותיו
* שקט. שירי מלחמה. הקדמה מאת ארנה ספ (בודפשט, 1916)
* מלך השקרנים. רומן; (בודפשט, 1921)
* מפעל החרסינה. דרמה; (בודפשט, 1925)
* חיי המתאבד (דרמה, בודפשט, 1926)
* משפחת צ'הי (רומן, קלוז'-נאפוקה, 1928)
* טיולים שקטים (שירים, בודפשט, 1932)

## לקריאה נוספת
* ינה סקיי בבסיס הנתונים של המוזיאון הספרותי פטפי
* לקסיקון ביוגרפי הונגרי. עורכת ראשית אגנש קניירש. 1969
* לקסיקון ספרות הונגרית ברומניה: ספרות יפה. 2010.
## הערות שוליים

קטגוריה:רוקחים יהודים הונגרים
קטגוריה:משוררים יהודים הונגרים
קטגוריה:סופרים יהודים הונגרים
קטגוריה:מספרי סיפורים יהודים
קטגוריה:בקשצ'בה: אישים
קטגוריה:בוגרי אוניברסיטת אטווש לוראנד בודפשט
קטגוריה:ילידי 1889
קטגוריה:הונגרים שנפטרו ב-1965
1899 (סדרת טלוויזיה)

**1899** היא סדרת דרמה תקופתית רב-לשונית מסוגת מסתורין, שנוצרה על ידי היוצרים בראן בו אודאר ויאנטה פריס עבור נטפליקס. הסדרה בוטלה לאחר עונה אחת ששודרה בשנת 2022.

## תקציר העלילה
קבוצה של מהגרים אירופאים עוזבת את לונדון על ספינת קיטור במטרה להתחיל חיים חדשים בעיר ניו יורק, אך כאשר הם נתקלים באוניית מהגרים אחרת שנסחפת על פני הים הפתוח, הם מגלים שהם נקלעו לסיוט בל ישוער.

## צוות השחקנים
* אמילי ביצ'ם
* אניירין ברנרד
* אנדרס פיטשמן
* מיגל ברנרדו
* מאסיי מוסול
* אנטון לסר
* לוקאס לינגור טנסן
* רוזלי קרייג
* קלרה רוזאגר
* מריה ארווולטר
* יאן גאל
* מתילדה אוליבייה
* חוזה פימנטאו
* איזבלה וויי
* גבי וונג
* ג'ונאס בלוקה
* פפלין אדוארדס
* אלכסנדר וילאום

## הפקה
### פיתוח
ב־13 בנובמבר 2018 הוכרז כי יוצרי הסדרה "אפל", בראן בו אודאר ויאנטה פריס, יפיקו סדרה נוספת עבור נטפליקס במסגרת העסקה שלהם עם שירות הזרמת המדיה. שבועיים מאוחר יותר, במהלך מסיבת העיתונאים בה נטפליקס הציגה את תוכני המקור האירופאים שלה, אושרה הפקת הסדרה באופן רשמי ביולי 2020, בו אודאר חשף באמצעות פוסט באינסטגרם כי פריס השלימה את כתיבת התסריט עבור פרק הפיילוט. במהלך ראיון עם "דדליין הוליווד", פריס הסבירה כיצד משבר המהגרים האירופי והברקזיט השפיעו על פיתוח הסדרה:

הסדרה בוטלה לאחר עונה אחת.

### ליהוק
ב-16 בדצמבר 2020, הוכרז כי השחקנית אמילי ביצ'ם לוהקה לתפקיד הראשי. ב-2 במאי 2021, דווח על ליהוקם של אניירין ברנרד, אנדרס פיטשמן, מיגל ברנרדו, מאסיי מוסול, אנטון לסר, לוקאס לינגארד טונסן, רוזלי קרייג, קלרה רוזאגר, מריה ארווולטר, יאן גאל, מתילדה אוליבייה, חוזה פימנטאו, איזבלה וויי, גבי וונג, ג'ונאס בלוקה, פפלין אדוארדס ואלכסנדר וילאום. עוד דווח שכל הדמויות ידברו בשפות אמם של השחקנים המגלמים אותם.

### קדם הפקה וצילומים
שלב קדם ההפקה של הסדרה החלה באופן רשמי ב-24 בנובמבר 2020. תחילה, צילומי הסדרה התעתדו להתחיל ב-1 בפברואר 2021, אך מאוחר יותר נדחו בשלושה חודשים, והחלו רשמית ב-3 במאי 2021, מחוץ לברלין, גרמניה, באולפני באבלסברג ובאולפני ההפקה הווירטואליים החדשים, "Volume", המופעלים על ידי החברה "Dark Bay", השייכת לבו אודאר ופריס. הצילומים התקיימו גם בלונדון, הממלכה המאוחדת.

האפקטים החזותיים עבור הסדרה יופקו על ידי אולפני "Framestore".

## קישורים חיצוניים
* 

## הערות שוליים

קטגוריה:נטפליקס: תוכניות וסדרות
קטגוריה:סדרות אימה
קטגוריה:סדרות דרמה תקופתית גרמניות
קטגוריה:סדרות טלוויזיה גרמניות שעלו לשידור בשנות ה-2020
קטגוריה:סדרות מתח גרמניות
גינטר וכטרסהויזר

**גינטר וכטרסהויזר** (בגרמנית: **Günter Wächtershäuser**; נולד בשנת 1938 בגיסן) הוא כימאי גרמני, שהפך לעורך דין לפטנטים, אשר ידוע רבות מעבודתו על מוצא החיים, ובמיוחד "תאוריית עולם ברזל-גופרית" (Iron-sulfur world theory), תאוריה לפיה לחיים על כדור הארץ יש מקור הידרותרמי. התיאוריה עולה בקנה אחד עם ההשערה שהחיים מקורם בסמיכות לנביעות הידרותרמיות בקרקעית הים.

## ביוגרפיה
וכטרסהויזר למד כימיה בשנים 1958–1965 באוניברסיטת מרבורג, שם קיבל את הדוקטורט בכימיה בשנת 1965. משנת 1966 הוא למד עריכת דין לפטנטים במשרד עורכי דין גרמני ובאיסטמן קודאק ושות' בארצות הברית. בשנת 1969 הוא הוסמך כעורך דין לפטנטים במינכן, ובשנת 1970 הוא הקים את משרד עורכי הדין "וכטרסהויזר והרץ" (Kanzlei Wächtershäuser & Hartz). בשנת 1983 התיידד עם הפילוסוף קרל פופר, שההמלצה שלו עליו אפשרה לו לפרסם בכתבי עת מקצועיים. בשנת 1988 פרסם לראשונה את התאוריה שלו על מוצא החיים. הכימאית קלאודיה הובר (Claudia Huber) ביצעה ניסויים באוניברסיטה הטכנית של מינכן כדי לבדוק את התאוריה שלו. הוא עבד יחד גם עם המיקרוביולוג .

## מוצא החיים בעולם ברזל-גופרית
לדברי וכטרסהויזר, החיים על פני כדור הארץ החלו במינרלים של ברזל וגופרית, כלומר סולפידים, שנוצרים עד היום בתהליכים גאולוגיים בהרי הגעש בעומק הים, מה שמכונה מעשנות שחורות, ואולי התרחשו לעיתים קרובות הרבה יותר במיליוני השנים הראשונות של כדור הארץ. היתרון של רעיון זה על פני תאוריות אחרות הוא בכך שהוא יכול להסביר כיצד ניתן לקשר בין יצירה של ביומולקולות למקור אנרגיה זמין ואמין באופן רציף. מקור אנרגיה זה מורכב מחיזור של מינרלי גופרית ברזל מחומצנים באופן חלקי כמו פיריט עם מימן תוך מתן אנרגיה מספקת לתגובות הסינתזה האנדותרמיות של אבני בניין מונומריות של ביומולקולות ולפילמור שלהן.

## פרסים
בשנת 1993 קיבל וכטרסהויזר את הפרס השנתי של  ובשנה שלאחר מכן הוא קיבל מעמד של מרצה מן החוץ לביוכימיה אבולוציונית ב. בשנת 1999 קיבל וכטרסהויזר את פרס הכימיה של בון (Bonner Chemiepreis), ובשנת 2008 הוא קיבל מינוי של פרופסור אורח באוניברסיטת קרוליינה הצפונית בצ'אפל היל.

## פרסומים

* *Origin of Life: Life as We Don't Know It*. Science **289**, 2000, 1307–1308, online.
* *Evolution of the First Metabolic Cycles*. Proceedings of the National Academy of Sciences **87**, 1990, 200–204 online.
* *The origin of life and its methodological challenge*. J Theor Biol **187**, 1997, 483–494.


## קישורים חיצוניים

קטגוריה:כימאים גרמנים
קטגוריה:עורכי דין גרמנים
קטגוריה:גרמנים שנולדו ב-1838
איוואן סרגייב (כדורגלן)

**איוואן ולדימירוביץ' סרגייב** (ברוסית: **Иван Владимирович Сергеев**) הוא כדורגלן רוסי, המשחק בעמדת החלוץ בדינמו מוסקבה.

סרגייב מחזיק בשיא הכיבושים לעונה אחת, בליגת המשנה הרוסית (39 בסך הכל בעונת 2020/2021).

## קריירה
### קריירת מועדונים
סרגייב התוודע לכדורגל בעיר הולדתו, צ'רפובץ שבמחוז וולגוגרד, המאמן הראשון שלו היה אולג פודרוז'קו. הוא החל את הקריירה שלו במועדון הליגה השנייה "סטרוגינו" מוסקבה. בעונה הראשונה שלו עם הקבוצה סטרוגינו זכתה באליפות המערב בליגה. כשחקן סטרוגינו כבש 35 שערים. בקיץ 2016 עבר ללטביה, שם שיחק בהשאלה עבור מועדון ליגת העל הלטבית ריגה. באותה עת אימן אותה הרוסי דמיטרי חומוקה. לאחר מכן ניסה לעבור לטמבוב, אבל לא שיחק ועבר לטורפדו מוסקבה מליגת המשנה, כאשר כשחקן טורפדו כבש 35 שערים.

בתום עונת 2019/2020, ב־14 באוגוסט 2020, חתם על חוזה לשנתיים בקריליה סובייטוב סמרה, כשסכום ההעברה היה 200 אלף יורו ובמדיה החל לפרוח: הוא הבקיע חמישה שלושער בליגת המשנה והוכתר למלך השערים הטוב ביותר של קריליה סובייטוב בעונה אחת בכל הזמנים עם 39 שערים (השיא הקודם נקבע בעונת 1989 והיה שייך לוולדימיר קורוליוב ועמד על 28). בעונה הראשונה במדי קריליה סובייטוב, הוא כבש 42 שערים בכל המסגרות, עם 40 שערי ליגה וקבע שיא חדש בליגת המשנה.

ב-10 בינואר 2022 עבר לזניט סנקט פטרבורג וחתם על חוזה לשלוש שנים. כבש את שער הבכורה כבר במשחק הבכורה במדי זניט בליגה הרוסית במחזור 19 מול רובין קאזאן כשהבקיע את השער המכריע בניצחון קבוצתו 3–2, ב-28 בפברואר. הבקיע גם את השער המכריע בדרבי מול ספרטק, ב־7 במאי 2023, בניצחון 3–2, שהעניק את הניצחון והזכייה באליפות רוסיה חמישית רצופה לזניט.

בספטמבר 2024 חזר לקבוצתו הקודמת קריליה סובייטוב ובעונת 2025/2026 חתם בדינמו מוסקבה.

### קריירה בינלאומית
באוגוסט 2017, כחלק מנבחרת הסטודנטים הרוסית בטורניר הכדורגל של האוניברסיאדה שנערכה בטייפה הסינית, כבש סרגייב שישה שערים בחמישה משחקים — נגד ברזיל, איטליה (4) וארצות הברית.

ב־1 בנובמבר 2021 זומן סרגייב לנבחרת רוסיה למשחקים מול  ו, אך ערך את הופעת הבכורה שלו בנבחרת רק במשחקי ידידות: במשחק ב-16 באוקטובר 2023, מול  ערך את הופעת הבכורה בשוויון 2:2. את שער הבכורה הבקיע במשחק הידידות מול  בניצחון 4:0, ב-21 במרץ 2024.
## תארים
### קבוצתיים
; ליגת הכדורגל הלאומית:
* קריליה סובייטוב סמרה
** זכייה 2020/21
** גמר הגביע הרוסי בכדורגל: 2021
; ליגת הכדורגל המקצוענית:
* טורפדו מוסקבה
** זכייה 2018/19 (אזור מערב)
* סטרוגינו מוסקבה
** מקום שלישי: 2014/15 (אזור מרכז)
;זניט
* אליפות רוסיה(3): 2021/2022, 2022/2023, 2023/2024 
* הסופר קאפ הרוסי בכדורגל (3):2022, 2023, 2024 
* גביע רוסיה (1): 2023/2024

### אישיים
;מלך השערים:
* אוניברסיאדה (1) 2017
* אליפות ליגת הכדורגל הלאומית (2): 2019/20, 2020/21
* ליגת הכדורגל המקצוענית, אזור "מרכז" (2): 2017/18, 2018/19
;שונות:
* 5 שלושער בעונה אחת (2020/2021) בליגה הלאומית
* 4 פעמים רצופות מלך השערים של הליגה (2017/18, 2018/19, 2019/20, 2020/21)

## קישורים חיצוניים

* איוואן סרגייב, באתר sportbox.ru

## הערות שוליים

קטגוריה:כדורגלנים רוסים
קטגוריה:חלוצי כדורגל רוסים
קטגוריה:כדורגלני טורפדו מוסקבה
קטגוריה:כדורגלני טמבוב
קטגוריה:כדורגלני ריגה
קטגוריה:כדורגלני נבחרת רוסיה
קטגוריה:רוסים שנולדו ב-1995
משפטי מינסק (1946)

ממוזער|שמאל|הנאשמים במשפט
**משפט מינסק בשנת 1946** היה משפט נגד פושעי מלחמה נאצים. הם נאשמו בפשעי מלחמה ופשעים נגד האנושות. 

המשפט התבצע בעיר מינסק שבבלארוס בינואר 1946 ונידונו בו 14 מאנשי צבא גרמניה הנאצית למוות בתלייה ו-4 נוספים לגלות.

## המשפט
### בית המשפט
השופטים במשפט היו: אלוף השופט קדרוב (יושב ראש), השופטים סחרוב ווינוגרדוב (חברי בית המשפט), איבנוב (מזכיר בית המשפט). ההאשמה הוצגה על ידי התובע הצבאי, האלוף יצ'נין. ההגנה בוצעה על ידי עורכי הדין מיכלסקי, בדרוסוב, סאוונקו, טטרינצב, גברילוב, פליאבק ופטרנקו.

הנאשמים במשפט היו 18 מנציגי כוחות הורמאכט, האס אס, הגסטפו והז'נדרמריה של שלטונות גרמניה הנאצית ששלטו בבלארוס במלחמת העולם השנייה.

### מהלך המשפט
המושב הראשון של בית הדין הצבאי התקיים בערב ה-15 בינואר 1946 במתחם "שטח בית הקצינים" שבמינסק. דיוני המשפט היו פתוחים לקהל והשתתפו בהם כ-1,000 איש.

הנאשמים הואשמו בהשמדת יהודים, מעשי טבח אכזריים ועינויים של יהודים ושבויי מלחמה סובייטים, שליחת המוני אזרחים יהודים לעבודת כפייה גרמנית, הרס עיירות, כפרים ושוד יהודים. המשפט נמשך עד 27 בינואר. עורכי הדין של הנאשמים טענו כי הנאשמים אשמים, אך הם ראויים להקלה בעונש משום שהביעו חרטה. טענה נוספת הייתה שהם רק צייתו לפקודות ההנהגה הגרמנית הבכירה. כל הנאשמים הביעו חרטה על מעשיהם, התחננו לרחמים וגינו את הפשיזם. סגן האס אס הנס הרמן קוק הכריז כי: "את כל את אותם רעות שבוצעו ברוסיה, ביצעתי לא רק באמצעות ביצוע צייתני של פקודות אלה שניתנו על ידי הממונים עלי, אלא גם מתוך הכרה וביצוע של תורת הגזע... הרגתי והשמדתי גם מיוזמתי... הרבה דם על הידיים שלי... כרגע אני מחכה לעונש מוות..."

פסק הדין הוכרז ב-29 בינואר וזכה לתשואות בקהל. כל 18 הנאשמים הורשעו, כשאר 14 מתוכם נידונו למוות: (יוהאן ג'ורג 'ריצ'רט, אברג'רד גרף, גוטפריד פון ארדמנסדורף, ג'ורג' רוברט וייסיג, ארנסט אוגוסט פאלק, הנס הרמן קוק, פול קרל אייק, קרל מקס לנגוט, ברונו פרנץ מיטמן, פרנץ קרלג רולף אוסקר בורכרד, אוגוסט יוזף ביטנר, פישר. השאר (הנס יוזף הכטל, ברונו מקס גץ, רודנבוש, הטריק) נידונו לגלות למשך 15 עד 20 שנה.

## העונש
ההוצאה להורג נקבעה ל-30 בינואר 1946. הנאשמים נתלו בפומבי, כאשר השתתפו בהוצאה להורג למעלה מ-100,000 צופים. ההוצאה להורג התבצעה בהיפודרום מינסק (הנמצא ברחובות אוליאנובסקאיה, קרסנוארמייסקאיה, וסוויסלוץ'). הגרדום הותקן על גדת נהר סוויסלץ', וברחוב אוליאנובסק נקבעה טריבונה לצפיית ההמונים. לקורות התלייה הוצמדו שלטים עם שמות ודרגות צבאיות של הנידונים למוות.

## קישורים חיצוניים
* משפטי מינסק
* 
* 

קטגוריה:פשעי מלחמה של גרמניה במלחמת העולם השנייה
קטגוריה:משפטים של פושעי מלחמה במלחמת העולם השנייה
קטגוריה:פושעי מלחמה נאצים
קטגוריה:הוצאות להורג: פושעי מלחמה נאצים
קטגוריה:עשיית דין בנאצים ובעוזריהם
קטגוריה:1946 בברית המועצות
קטגוריה:בעקבות מלחמת העולם השנייה
קטגוריה:מינסק
קוניגסג ג'מרה

**קוניגסג ג'מרה** (באנגלית: **Koenigsegg Gemera**) היא מכונית על היברידית פלאג-אין במרכב קופה בעלת ארבעה מקומות ישיבה, שמיוצרת בייצור מוגבל (300 יחידות) על ידי קוניגסג משנת 2020. היא הוצגה בשידור חי במרץ 2020 ולא בתערוכת הרכב של ז'נבה שבוטלה עקב מחלת נגיף הקורונה.

## מפרט טכני
הג'רמה כוללת מנוע בנזין 3 צילנדרים עם שני מגדשי טורבו בנפח 2.0 ליטרים המספק כ- ב-7,500 סיבובים לדקה ומומנט מרבי של 61.2 קילוגרמים בין 2,000 ל-7,000 סיבובים לדקה, עם שלושה מנועים חשמליים המספקים כ- ומומנט מרבי של 255 קילוגרמים, ארבעת המנועים מספקים יחד  ומומנט מרבי של 375 קילוגרמים. למנועים החשמליים מחוברת סוללת ליתיום יון בקיבולת של 15 קילוואט שעה המספקת טווח נסיעה חשמלי מרבי של 50 קילומטרים. תיבת הילוכים אוטומטית בעלת הילוך יחיד. היא מאיצה מ-0 ל-100 קילומטרים לשעה בתוך 1.9 שניות ומגיעה למהירות מרבית של 402 קילומטרים לשעה או 300 קילומטרים לשעה עם המנועים החשמליים בלבד.

## קישורים חיצוניים

* 
* 

## הערות שוליים

קטגוריה:כלי רכב שוודיים
קטגוריה:מכוניות על
קטגוריה:מכוניות קופה
קטגוריה:מכוניות היברידיות
קטגוריה:כלי רכב המיוצרים בשוודיה
קטגוריה:דגמי מכוניות שהושקו ב-2020
ג'מרה
A Touch of the Beat Gets You Up on Your Feet Gets You Out and Then Into the Sun

***A Touch of the Beat Gets You Up on Your Feet Gets You Out and Then Into the Sun*** הוא אלבום האולפן הרביעי של הצמד המוזיקלי האמריקאי אלי ואייג'יי. האלבום יצא לאור ב-7 במאי 2021, על ידי חברת התקליטים Aly & AJ Music. מתוך האלבום יצאו שלושה סינגלים.

## ביקורות
בחודש יוני 2021, כלל בילבורד את האלבום ברשימת "האלבומים הטובים ביותר לשנת 2021 עד כה". מגזין *[[הגרדיאן]]* דירג את האלבום במקום ה-35 ברשימת "50 האלבומים הטובים ביותר של 2021".

## רשימת רצועות

## היסטוריית יציאות לאור

## קישורים חיצוניים

## הערות שוליים

קטגוריה:אלבומים באנגלית
קטגוריה:אלבומים בהוצאה עצמית
קטגוריה:אלבומים שהושפעו בעקבות מגפת הקורונה
בית הכנסת הקר של מינסק

**בית הכנסת הקר** (ביידיש: די קאַלטע שול) היה בית כנסת בעיר מינסק שבבלארוס. נהרס בשנות ה-60 של המאה ה-20.

## היסטוריה
בית הכנסת נבנה, על פי חוקרים שונים, לא יאוחר מהמאה ה-16, והיה בית הכנסת הראשון שנבנה מלבנים במינסק, הוא נבנה כך כדי להגן מהקור העז ששרר בעיר בתקופת החורף (זה מקור שמו "בית הכנסת הקר"). בית הכנסת היה שייך לקהילה היהודית במינסק, אך הוא נסגר עם פרוץ מלחמת העולם השנייה בשנות השלושים של המאה העשרים, והחזר ליהודים מיד לאחריה. בית הכנסת היה אחד מבנייני הלבנים העתיקים ביותר בעיר. בשנים 1965–1966 במהלך הריסת מבנים היסטוריים בניין בית הכנסת נהרס כליל. ובמשך זמן מה שוכן בבניין אחד ממאגרי ארכיון המדינה המרכזית של מהפכת אוקטובר.

בשנת 2001 החלה הקמת חניון באתר בית הכנסת. הקהילה היהודית במינסק הציעה לשחזר את בית הכנסת, אך האדריכל הראשי של מינסק החליט להסתפק בשלט הנצחה. בשנת 2018 נתלה שלט מידע עם היסטוריה קצרה של בית הכנסת הקר בשפות בלארוסית ורוסית.

## צורת בנייה
הבניין היה מרובע ברובו, ובנוי בסגנון גותי. היו בו קמרונות גותיים וכל המאפיינים של הבניה הגותית המאוחרת.

## גלריה

קובץ:Слуцкая халодная сінагога, Я. М. Кругер 1921.jpg|בית כנסת הקר (1921)
קובץ:Мінская халодная сінагога, М. М. Філіповіч 1924.jpg|בית כנסת הקר (1924)
קובץ:Мінская халодная сінагога 1928.jpg|בית כנסת הקר (1928)


## קישורים חיצוניים

* תמונות של בית כנסת הקר, באתר רדזים.

## הערות שוליים

מינסק
מינסק
קר
יחסי אבחזיה–ונצואלה

**יחסי אבחזיה–ונצואלה** הם היחסים הדו-צדדיים בין רפובליקת אבחזיה לבין הרפובליקה הבוליברית של ונצואלה. ונצואלה הכירה באבחזיה ובדרום אוסטיה ב-10 בספטמבר 2009, כמעט עשר שנים לאחר שהמדינות הכריזו על עצמאותן מגאורגיה בשנת 1999. ונצואלה היא המדינה השלישית המכירה בעצמאות אבחזיה ודרום אוסטיה, אחרי רוסיה וניקרגואה.

## סקירה כללית
נשיא ונצואלה הוגו צ'אווס הודיע, כי ממשלתו תכיר באבחזיה ודרום אוסטיה כשהתקבל בביקורו על ידי נשיא רוסיה, דמיטרי מדבדב במוסקבה. צ'אווס הודיע גם כי ייווצרו יחסים דיפלומטיים רשמיים עם שתי הרפובליקות. מוקדם יותר הוא תמך בהכרה בשתי המדינות על ידי רוסיה, באומרו: "רוסיה הכירה בעצמאות אבחזיה ודרום אוסטיה. אנו תומכים ברוסיה. לרוסיה הזכות להגן על האינטרסים שלה".

לאחר הכרזת ההכרה הגיב נשיא אבחזיה, סרגיי בגאפש: "תמיד הסתכלנו בתקווה על ונצואלה ועל כמה מדינות אחרות באמריקה הלטינית. המשלחת האבחזית נמצאת כעת בקראקס לאחר ביקורה בקובה ובניקרגואה, שם קיבלה קבלת פנים ותמיכה חמה". משרד החוץ הגאורגי גינה את החלטת ממשלת ונצואלה וכינה את הנשיא צ'אווס "דיקטטור", אפילו בהצהרה הרשמית שהתקבלה באותו יום.

לפי הדיווחים, ישיבתן של שתי הממשלות ברמת סגן שרי החוץ בספטמבר 2009 התמקדה בשיתוף פעולה פוליטי וכלכלי. אבחזיה ביקשה מוונצואלה ליצור פלטפורמה לשדלנות להכרה בעצמאותה של אבחזיה באמריקה הלטינית.

בגאפש הודיע גם, כי יגיע עם משלחת בכירים בביקוריו ביולי 2010 בוונצואלה ובניקרגואה. הביקור נועד לקדם הכרה בינלאומית והרחבת היחסים עם מדינות אמריקה הלטינית והקריביים. ראש ממשלת אבחזיה סרגיי שאמבה אמר: "אנו מאמינים כי מדינות מכבדות את סמכותו של צ'אווס כמנהיג אזורי וממלאות את דוגמתו". נשיא אבחזיה, סרגיי בגאפש, הזמין השקעות של חברת הנפט PdVSA ונצולאנית לאבחזיה. יש אנשים שראו צעד זה כניסיון לצמצם את תלותה של אבחזיה ברוסיה.

שגריר ונצואלה באבחזיה הוגו חוזה גארסיה הרננדז הציג את כתב האמנתו בפני נשיא אבחזיה סרגיי בגאפש ב-12 ביולי 2010.

מאז 6 בדצמבר 2010 זאור גווג'אבה הוא השגריר של אבחזיה בוונצואלה.

במהלך משבר הנשיאות בוונצואלה הודיע הנשיא הזמני, חואן גואידו, כי הוא מתכוון לבטל את ההכרה בדרום אוסטיה ובאבחזיה לאחר שתוקם ממשלה חדשה.

## ראו גם
* יחסי ונצואלה–רוסיה

## הערות שוליים

קטגוריה:ערכים ללא קטגוריות פיזיות - יחסי חוץ
אצטדיון אשדוד

**אצטדיון אשדוד** הוא אצטדיון עתידי, אשר נבנה כחלק מקריית ספורט עתידית בסמוך לפארק אתגרים בצפון העיר אשדוד וצפוי להיחנך באוגוסט 2026 והוא יבוא במקומו של אצטדיון הי"א באשדוד שייהרס. האצטדיון צפוי לשמש את קבוצת הכדורגל של מועדון ספורט אשדוד ואת שאר הקבוצות בעיר, שצפויות גם להעביר את אימוניהן לקריית הספורט.

## היסטוריה
[ממוזער|200x200 פיקסלים|בניית האצטדיון במבט מ[גבעת יונה, יולי 2025]]
ביוני 2021 אושרה רשמית בניית האצטדיון על ידי ועדת הרישוי של עיריית אשדוד, שיהיה חלק מקריית ספורט שעלותה המוערכת הייתה כ-800 מיליון שקלים, כאשר האצטדיון לבד יעלה כ-300 מיליון שקלים, ומימונו צפוי להגיע מכספי קרנות, מפעל הפיס, הטוטו ווינר, משרד הספורט ומשרדי השיכון והאוצר, ועיריית אשדוד. עלויות עדכניות מעריכות את קריית הספורט בהשקעה של כמיליארד שקלים כשהאצטדיון לבדו כ-430 מיליון. מלבד האצטדיון החדיש בעל 20,000 המקומות, הקומפלקס יכלול: אולם רב-תכליתי בעל 5,000 מקומות למשחקי כדורסל וענפים נוספים, ולצידם תיבנה בריכה אולימפית לתחרויות שחייה. בשטחו השני של הפארק ייבנו מגרשי אימונים לטניס וכדורגל.

בדצמבר 2022 זכתה חברת הבנייה "קן התור" במכרז להקמת האצטדיון, תמורת כ-311 מיליון ש"ח, החברה התחייבה להשלים את הבנייה בתוך 3 שנים. בשלב מתקדם יותר של העבודות עלות בנייתו המשוערת עלתה כבר לכ-430 מיליון ש"ח.

## קישורים חיצוניים

* 
* 

## הערות שוליים

קטגוריה:אשדוד: ספורט
אשדוד
קטגוריה:אשדוד: מבנים
אשדוד
האיש הדרומי

ממוזער|"האיש הדרומי" ציור מאת ג'יימס דיגנן, 2002.
**האיש הדרומי** (באנגלית אוסטרלית: **Southern man**) הוא סטריאוטיפ ניו זילנדי לפיו 'האיש הדרומי', החי באי הדרומי והכפרי יותר, רגיל לתנאי בדידות ולמגורים בארץ הררית וטרשית, או במישורי-רעיה פתוחים. לרוב, 'האיש הדרומי' גר רחוק מהעיר הסואנת והרועשת, בדומה לחקלאים החיים במערב התיכון בארצות הברית או לחקלאים בטריטוריות הצפוניות בקנדה. על פי הסטראוטיפ הוא לובש בדרך כלל חולצת פועלים רפויה, תג וכובע רפוי. תיאור זה מקושר לרוב לאנשים העוסקים בתחום רעיית הצאן וחקלאות. סטריאוטיפ זה קשור קשר הדוק עם מטאפורה הנפוצה בסיפורת הניו זילנדית, "האיש הבודד" (**Man alone**) – חקלאים החיים לבדם, או עם בני משפחה מועטים ללא אמצעים טכנולוגיים מרובים.

הסטריאוטיפ מתבסס על תמונות פרופיל של חקלאים וציידים במדינה, במיוחד מאזורים כמו מרכז אוטגו ואגן מקנזי, שעובדים ברעיית צאן – כבשים במיוחד, ולעיתים קרובות משתמשים בסוסים, פרים וכלבים ולא בתחבורה ממוכנת, לרוב בעיקר בגלל תוואי השטח שהם צריכים לכסות. אופי ניו זילנדי ארכיטיפי זה, אף על פי שהוא חזק במסורת, עומד כיום בפני איום על קיומו בעולם החיצוני, הודות לשינויים באורח החיים הכפרי המסורתי של ניו זילנד.

## בתרבות הפופולרית
הסטריאוטיפ התפרסם באמצעות קמפיין הפרסום של בירת הלאגר החיוורת הידועה של מחוז אוטגו – בירת ה:"**Speight's**" בסדרת פרסומות שהפיקה מאז תחילת שנות ה-90. חברת Speight's מימנה יציקת פסל ברונזה המייצג את הסטריאוטיפ "האיש הדרומי", או בשם הפסל: "הדרומי מהדרום" מאת סם מהון, שניצב בכניסה לשדה התעופה הבינלאומי דנידין מאז שנת 2000.

מאוחר יותר הופיע הסטריאוטיפ בשיר שנחשב כהמנון הלא רשמי של דנידין ומחוז אוטגו עצמו. השיר נכתב על ידי מנהל הפרסום של סוכנות המודעות האזורית, רוי מאיירס, בהפקתו והלחנתו של מאריי גרינדליי. שיר זה בוצע עבור מבשלות "**Otago Rugby and Speight's**" על ידי המוזיקאי המקומי דניס הנדרסון. האדם הדרומי נקשר גם להפקות במה מאת ריצ'רד מרוס אשר מצדיעות ופועלות לשימור הסטריאוטיפ לאיש הדרומי.

הרומנים האוטוביוגרפיים-למחצה של בארי קראמפ, אף שהם מתרחשים באי הצפוני, תואמים מאוד את הסטריאוטיפ של האדם הדרומי. דמותו של הדוד הק (בגילומו של סם ניל) בסרטו טאיקה ואיטיטי – "המצוד אחר אנשי הפרא" – מאת רומן קראמפ היא התגלמות במסך גדול של דמות האיש הדרומי.

## הערות שוליים

קטגוריה:ניו זילנד: סמלים לאומיים
ביטוי מגדרי

**ביטוי מגדרי** (באנגלית: **Gender expression**), או **הצגה מגדרית** (באנגלית: **Gender presentation**), היא אוסף אופני ההתנהגות, תחומי העניין וההבעה החזותית במראה של אדם, למשל לבוש, עיצוב השיער ועיצוב הגוף, שמיוחסים לתפקידי המגדר שלו, למשל נשיות או גבריות. דרכים אלו נשענות במידה מסוימת על סטריאוטיפים הקשורים למגדר.

## הגדרות
ביטוי מגדרי, בדרך כלל, משקף את הזהות המגדרית של האדם. ביטוי מגדרי אינו קשור בהכרח לנטייתו המינית או לייעודו המגדרי. ביטוי מגדרי שנחשב כלא טיפוסי למגדרו של האדם יכול להיות קשור לאי-התאמה מגדרית .

המונח "ביטוי מגדרי" נמצא בעקרונות יוגיאקרטה . המונח "ביטוי מגדרי" מייעד גם כקריטריון להגנה על זכויות אדם במדינות מסוימות.

בעוד שהביטוי המגדרי לא בהכרח מתחבר לנטייה המינית של האדם, לעיתים קרובות, אנשים מפרשים בצורה שגויה יותר את ההבדל ביניהם: אם אישה היא גברית, אז היא לסבית, ואם גבר הוא נשי, אז הוא הומוסקסואל, ללא כל קשר לביטוי המגדרי של הפרט. אמונות אלו יכולות לגרום לאנשים לפרש לא נכון את הביטוי המגדרי של הפרט על בסיס נטייתו המינית של הפרט. מחקרים על מתבגרים שנערכו על ידי סטייסי הורן, הראו כי הומוסקסואליים ולסביות, שלא הביעו את עצמם בייעודם המגדרי, נתפסו כפחות מקובלים, ואילו אנשים שהביעו את עצמם בייעודם המגדרי, בדרך כלל, פחות הוטרדו, ואופלו חברתית. עם זאת, גברים הטרוסקסואליים, שהביטוי המגדרי שלהם היה יותר נשי מאשר גברי, היו המופלים ביותר.

תאוריית "המטריצה ההטרוסקסואלית", שנוצרה על ידי תאורטיקנית האמריקאית, ג'ודית באטלר, טוענת כי אנשים מניחים, לעיתים קרובות, שניתן לזהות נטייה מינית של הפרט על סמך מגדרם וייעודם המגדרי. ליסה דיסך קבעה כי התאוריה מסבירה מדוע אנשים נוטים להביע ביטוי מגדרי של הפרט על סמך מגדרו ונטייתו המינית.

## לקריאה נוספת

* Serano, Julia (2016). *Whipping Girl: A transsexual woman on sexism and the scapegoating of femininity* (2nd ed.), Berkeley, CA: Seal Press.


## קישורים חיצוניים


* "There Is No Perfect Word: A Transgender Glossary of Sorts" by Julia Serano
* Gender Analysis: ''Transition as gender freedom'', by Zinnia Jones, December 1, 2014
* Gender Analysis: ''Identifying with a gender vs. reaffirming gender stereotypes'', by Zinnia Jones, June 1, 2017
* The Gender Unicorn – Trans Student Educational Resources


## הערות שוליים

קטגוריה:אפליה
קטגוריה:מגדר
קטגוריה:להט"ב: סלנג ומונחים
קטגוריה:תפקידי מגדר
פינינפארינה בטיסטה

**פינינפארינה בטיסטה** (באנגלית: **Pininfarina Battista**) היא מכונית-על חשמלית במרכב קופה בעלת שני מקומות ישיבה, שמיוצרת בייצור מוגבל (150 יחידות) על ידי אוטומובילי פינינפארינה משנת 2020. היא הוצגה בתערוכת הרכב של ז'נבה במרץ 2019. הבטיסטה נקראת על שמו של מייסד ומעצב פינינפארינה, בטיסטה פינינפארינה.

## מפרט טכני
הבטיסטה כוללת ארבעה מנועים חשמליים המספקים כ- ומומונט מרבי של 234.5 קילוגרמים, וסוללת ליתיום-יון בקיבולת 120 קילוואט שעה המספק טווח נסיעה מרבי של 450 קילומטרים. היא מאיצה מ-0 ל-100 קילומטרים לשעה בתוך 1.9 שניות ומגיעה למהירות מרבית של 350 קילומטרים לשעה.

## גלריה

קובץ:Pininfarina Battista, GIMS 2019, Le Grand-Saconnex (GIMS1057).jpg|מבט לפגוש האחורי
קובץ:Pininfarina Battista IAA 2019 JM 0908.jpg|מבט לפגוש הקדמי
קובץ:Pininfarina Battista, GIMS 2019, Le Grand-Saconnex (GIMS9967).jpg|מבט לצד
קובץ:Pininfarina Battista, GIMS 2019, Le Grand-Saconnex (GIMS1054).jpg|הדלתות נפתחות כלפי מעלה (דלתות פרפר)


## ראו גם

* אסטרמה פולמינאה
* רימאק נברה

## קישורים חיצוניים

* 

## הערות שוליים

בטיסטה
קטגוריה:מכוניות קופה
קטגוריה:מכוניות על
קטגוריה:כלי רכב המורכבים באיטליה
קטגוריה:דגמי מכוניות שהושקו ב-2019
קטגוריה:מכוניות חשמליות
אוזיאס לידיק

**אוזיאס לידיק** (בצרפתית **Ozias Leduc** ; 8 באוקטובר 1864 – 16 ביוני 1955) היה מהציירים המוקדמים של קוויבק. הוא נולד בסנט-הילייר-דה-רוויל. לידיק הפיק פורטרטים רבים, טבע דומם ונופים, כמו גם יצירות דתיות.

## ביוגרפיה
לידיק היה בעיקר אוטודידקט. בסביבות 1880 עבד בקישוט כנסייה עם לואיג'י קאפלו, צייר איטלקי. בסביבות 1881 הועסק בקרלי, יצרני פסלים במונטריאול. בסביבות 1883 עבד עם אדולף רו, בעיטר כנסייה אחרת. לאחר מכן, הוא התחיל לעבוד בעצמו על קישוטי כנסיות.

לידיק ערך טיול קצר לפריז ולונדון בשנת 1897 עם סוזור-קוטה, שם הושפע מכמה אימפרסיוניסטים.

לידיק חי חיים בודדים מאוד בעיר הולדתו וכונה "חכם סנט הילייר". הוא קיבל תואר דוקטור לשם כבוד מהאוניברסיטה של מונטריאול בשנת 1938.

הוא היה חבר באקדמיה המלכותית לאמנויות.

הוא נפטר בשנת 1955.

## יצירה
הוא ידוע בעיקר בזכות עבודתו בעיצוב כנסיית נוטרדאם-דה-לה-פרזנטציה בשוויניגן דרום, קוויבק. פרויקט שלקח לו שלוש עשרה שנים, עד למותו. את העבודה השלימה עוזרתו, גבריאל מסייר.

כנסיית נוטרדאם-דה-לה-פרזנטציה הוגדרה כאתר היסטורי לאומי בשנת 2004 ושלט פדרלי המשקף את המעמד הוקם בכנסייה בשנת 2005.

ב־20 במאי 1988 הוציא דואר קנדה בול 'הקורא הצעיר, אוזיאס לידיק', 1894' כחלק מסדרת בולי יצירות המופת של האמנות הקנדית. את הבול עיצב פייר-איב פלטייה על פי ציור "הסטודנט הצעיר" (1894) מאת אוזיאס לידיק בגלריה הלאומית של קנדה, אוטווה, אונטריו.

בציור נראה אחיו הצעיר של אוזיאס לידיק.

## גלריה

File:The young student by Ozias Leduc, 1894.jpg

File:Ozias Leduc - Boy with Bread.jpg

File:Still-life with Book and Magnifying Glass - Ozias Leduc.jpg

File:La Gloire Divine Ozias Leduc.jpg


## קישורים חיצוניים

## הערות שוליים

קטגוריה:ציירים קנדים
קטגוריה:ילידי 1864
קטגוריה:נפטרים ב-1955
קוטג'קור

**קוטג'קור** (באנגלית: **Cottagecore**) היא אסתטיקה אופנתית אינטרנטית, שתוארה גם על ידי מקורות מסוימים כתת-תרבות דור ה-Z, המאופיינת בחיים כפריים אידיאליים לכאורה. היא התפתחה במהלך שנות העשרים, ובשנת 2018 נטבע שמה ברשת החברתית טאמבלר. האסתטיקה כוללת כישורים ומלאכות מסורתיות כגון שיחור מזון, אפייה וקדרות. מטרתה היא לעזור ולספק את הרצון ל"צורה שאפתנית של נוסטלגיה", והיא נודעה ככלי עזר לבריחה מצורות רבות של לחץ וטראומה. בניו יורק טיימס תיארו אותה כתגובה להתמכרות לעבודה ולהופעת המיתוג האישי.

היא זכתה לתודעה בתחומים מקוונים רבים וברשתות החברתיות בשנת 2020 עקב ההסגרים ההמוניים שנגרמו כתוצאה ממגפת הקורונה. באתרים כמו טאמבלר נרשמה עלייה של 150% בשימוש באסתטיקה הזו בשלושת החודשים ממרץ ועד מאי 2020. המגמה הזו תוארה והוסברה ב-*[[Vox (אתר)|Vox]]*. בגרדיאן תיארו את הקוטג'קור כ"תנועה חזותית הכוללת אורח חיים המתייחס לטוהר הבריאה".

האסתטיקה מדגישה את הפשטות ואת השלווה של החיים הפסטורליים ומהווה "נתיב בריחה" מסכנות העולם המודרני. היא זכתה לתודעה רבה בעקבות כך שהזמרת-יוצרת האמריקאית טיילור סוויפט השתמשה בה באופן דומיננטי כשהוציאה את אלבום האולפן השמיני שלה, *[[Folklore (אלבום של טיילור סוויפט)|Folklore]]*, שתואר כ"עטוף כולו יערות, צילומי טבע בשחור לבן ואידיאליזציה של חיי הכפר".

## רקע ותיאור
לפי האתר כלכליסט, האסתטיקה הזו היא "טרנד שתחת כנפיו נראה שפתאום כולם רוצים להתפטר מהעבודה, לעזוב את העיר, לגדל תרנגולות בחצר ולקטוף תפוחים, או לפחות להצטלם עם לוק ששואב השראה מחיים כפריים, וליתר דיוק – מהדימוי של החיים האלה. 'קחו פנטזיות מודרניות אסקפיסטיות על בתים קטנים, פשטות, רחיצה בנהר וילדות נטולת מסכים, שימו אותם בטרריום (מכל שקוף לגידול צמחים וחיות קטנות), הוסיפו אזוב, והרי לכם קוטג'קור', נכתב בניו יורק טיימס. האסתטיקה כוללת בתים פסטורליים ומבודדים, על גדות נחל או בתוך יער; גידולים אורגניים בחצר; סלסלות גדושות פרחי שדה שנקטפו זה עתה; מדפים עמוסים מרקחות ביתיות; לחמי מחמצת ופשטידות שיצאו מהתנור; קירות עמוסי תמונות, צלחות נוי ושאר פריטים; טבע אינסופי ומרחבי אחו; ושלל מלאכות יד".

ב-ynet סקרו את האסתטיקה באופן מקיף גם כן, שם נכתב כי "אלמנטים אלה (שכוללת האסתטיקה) פרחו לתפארת בתקופה האחרונה בחסות מגפת הקורונה, בה אולצנו כולנו לחזור ולהתכנס בבתים. התנועה האסתטית הפכה לסגנון שבא לידי ביטוי גם בתחום עיצוב הבית. הכמיהה והגעגוע למשפחה המורחבת הביאו ליצירת מימד נוסטלגי בחללי הבית, לשילוב של ישן לצד חדש, ולהצגה לראווה של פריטים שונים בעבודת יד. כל אלה מבקשים לעטוף את השוהים בבית בחמימות, כמו תחליף למה שנלקח מאיתנו ולא מתאפשר עוד".

## ביקורת
המבקרים ציינו כי יש ניגודיות בין החיים הכפריים שהאסתטיקה מאופיינת בה לבין דברים שונים, תוך שציינו את השפעתה על האנושות.

## ראו גם
* אגרריות
* אקופמיניזם

## קישורים חיצוניים

## הערות שוליים

קטגוריה:חיים פשוטים
קטגוריה:נוסטלגיה
קטגוריה:תופעות אינטרנט
ססיל לה גרנאד

דיים **ססיל אלן פלורט לה גרנאד** (**Cécile Ellen Fleurette La Grenade**; נולדה ב-30 בדצמבר 1952) היא מדענית גרנדינית, המכהנת מאז 2013 כמושלת הכללית השישית של גרנדה.

## ביוגרפיה
ססיל לה גרנאד נולדה למשפחה ובה חמש בנות. אביה הוא עובד ציבור ואמה היא אחות. סבתה מצד אמה, מארי לואיז אוליבייה-סילבסטר (Mary Louise Ollivierre-Sylvester) הייתה האישה הראשונה שנבחרה לכהן בבית המחוקקים של מושבת איי וינדוורד הבריטיים .

לה גרנאד היא מדענית מזון. היא סיימה לימודים לתואר ראשון בכימיה באוניברסיטת איי הודו המערבית. לאחר מכן סיימה לימודים לתואר שני ודוקטורט במדעי המזון באוניברסיטת מרילנד שבארצות הברית.

לה גרנאד החלה את כהונתה כמושלת הכללית של ארצה ב-7 במאי 2013, לאחר תום כהונתו של קרלייל גלין .

### תוארי כבוד שהוענקו לה
* הממלכה המאוחדת:
** גברת מפוארת של מסדר מיכאל הקדוש וג'ורג' הקדוש
** קצינה של מסדר האימפריה הבריטית
** דיים של מסדר ג'ון הקדוש
* איטליה: אבירת צלב הצדק הגדול של המסדר הצבאי הקדוש הקונסטנטיניאני של ג'ורג' הקדוש

## קישורים חיצוניים

* ידיעה על בחירת לה גרנאד לכהן כמושלת הכללית

קטגוריה:מושלות כלליות
קטגוריה:פוליטיקאים גרנדים
קטגוריה:מסדר מיכאל הקדוש וג'ורג' הקדוש: גבירות ואבירי הצלב הגדול
קטגוריה:קצינים במסדר האימפריה הבריטית
קטגוריה:בוגרי אוניברסיטת איי הודו המערבית
קטגוריה:בעלות תואר דוקטור מאוניברסיטת מרילנד
קטגוריה:בעלי תואר דוקטור מאוניברסיטת מרילנד
קטגוריה:מושלים כלליים
קטגוריה:ילידות 1952
קטגוריה:ילידי 1952